தமிழர்கள் தங்கள் வரலாற்றை முறையாக, கோர்வையாக, ஆண்டு வாரியாக எழுதி வைக்கவில்லை. கிரேக்க இலக்கியங்களுக்குச் சமமாக அல்லது அதனைவிடச் சிறந்த இலக்கியங்களைத் தமிழ்ப் புலவர்கள் படைத்துள்ளார்கள். அதனால் தமிழ்மொழி செம்மொழி என்ற தகைமையையும் பெற்றுள்ளது. ஆனால் கிரேக்கர், உரோமர் போல் யாரும் தமிழர் வரலாற்றை எழுதி வைக்கவில்லை. புலவர்களும் நினைக்கவில்லை. பாராண்ட அரசர்களும் முயற்சிக்கவில்லை. இந்தக் குறைபாடு தமிழகத்துக்கும் தமிழீழத்துக்கும் பொருந்தும்.